Na temelju članka 54. Zakona o proračunu ( Narodne novine br. 144/21), Pravilnika o mjerilima i načinu korištenja vlastitih prihoda i nenamjenskih donacija proračunskih korisnika Zadarske županije (Službeni glasnik Zadarske županije 17/22.) i članka 96. Statuta Gimnazije Vladimira Nazora Školski odbor Gimnazije Vladimira Nazora na 15. sjednici održanoj elektronskim putem dana 1.12.2022. godine, donosi

**PRAVILNIK**

**O NAČINU STJECANJA I KORIŠTENJA**

 **VLASTITIH PRIHODA I NENAMJENSKIH DONACIJA**

1. OPĆE ODREDBE

**Članak 1.**

Ovim se Pravilnikom uređuje način stjecanja i korištenja vlastitih prihoda i nenamjenskih donacija ( u daljnjem tekstu: Pravilnik) koji ostvaruje Gimnazija Vladimira Nazora.

Izrazi u ovom Pravilniku koji imaju rodno značenje, bez obzira na to koriste li se u muškom ili ženskom rodu, odnose se jednako na muški i ženski rod.

**Članak 2.**

Vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima.

Škola ostvaruje vlastite prihode od:

-zakupa poslovnog prostora

-iznajmljivanja prostora i opreme škole

-obrazovanja odraslih

-ostali prihodi sukladno zakonskim odredbama

**Članak 3.**

**Zakup poslovnog prostora**

Poslovni prostor daje se u zakup prema Zakonu o zakupu i kupoprodaji poslovnog prostora i Odluci Zadarske županije o uvjetima, kriterijima i postupku za davanje u zakup i privremeno korištenje prostora i opreme u školskim ustanovama Zadarske županije.

 **Članak 4.**

**Obrazovanje odraslih**

Škola može sukladno odobrenju Ministarstva znanosti i obrazovanja obavljati djelatnost obrazovanja odraslih u programu opće gimnazije.

Cijene obrazovanja odraslih utvrđuje Školski odbor, a temeljem raspoloživih izvora koji doprinose formiranju ekonomski opravdane cijene.

**Članak 5.**

**Donacije**

Škola može primati donacije u novcu i dužna je istu koristiti za namjenu doniranih sredstava.

**Članak 6.**

**Polaganje stručnih ispita**

U školi se polažu stručni ispiti pripravnika pred Povjerenstvom.

Prema Odluci o sufinanciranju rada mentora i ispitnih povjerenstava Škola obračunava troškove polaganja i isplaćuje naknade**.**

 **Članak 7.**

Evidencija o sklopljenim ugovorima za vlastite prihode vodi se u tajništvu Škole, a nadzor i naplatu vlastitih prihoda vodi računovodstvo Škole prema posebnoj proceduri praćenja i naplate prihoda i primitka Škole.

 **Članak 8.**

Vlastiti prihodiiz članka 2. ovog Pravilnika koriste se za:

-pokriće materijalno-financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni,

-troškovi za podizanje razine učeničkog standarda

-nagrade učenicima za postignute rezultate

-nagrade mentorima/nastavnicima za postignute rezultate

-troškovi seminara i stručnih usavršavanja

-ostalih rashoda Škole

U slučaju potrebe za hitnim i nepredviđenim troškovima, na prijedlog ravnatelja, Školski odbor može posebnom odlukom rasporediti vlastite prihode na način različit od onog koji je određen stavkom 1.

**Članak 9**.

Vlastiti prihodi i nenamjenske donacije koji nisu iskorišteni u prethodnoj godini prenose se u proračun za tekuću proračunsku godinu i raspoređuju sukladno Odluci o raspodjeli rezultata poslovanja.

Odluku o raspodjeli rezultata poslovanja donosi Školski odbor, na prijedlog ravnatelja Škole.

**Članak 10.**

Ovaj Pravilnik stupa na snagu danom objave na oglasnoj ploči Škole.

KLASA: 011-02/22-01/03

URBROJ: 2198-1-59-22-1

Zadar, 1.12. 2022. godine

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Janja Pedić, prof.

Ovaj Pravilnik objavljen je na oglasnoj ploči škole dana 1.12.2022.godine te je stupio na snagu istog dana.

Ravnateljica Škole:

 Sandra Šango, prof.